Randolph L. Braham ble født Adolf Ábrahám, hebraisk Avraham ben Itzhak ben Aryeh, 20. desember 1922 i București i Romania. Braham vokst opp i byen Dej i det nordlige Transilvania som kom under ungarsk herredømme ved voldgift i 1940. Mens Braham var på tvangsarbeid ved Østfronten ble jødene i Dej, inkludert hans familie, deportert til Auschwitz. Hans eldre søster overlevde Auschwitz. Under tilbaketrekning fra Østfronten i 1944 stakk Braham og fire andre jøder av. De fem gjemte seg hos bonden Istvan Novak som etter krigen ble utnevnt til Rettskaffen blant nasjonene. Braham kom seg etter hvert til den amerikanske sektoren av det okkuperte Berlin der han arbeidet for den amerikanske hæren blant annet som oversetter. Han flyttet i 1947 til USA der han ble landets fremste ekspert på holocaust i Ungarn.